Nafarroako Parlamentuko Mahaiak, 2019ko azaroaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkezturiko galdera, Nafarroako Gobernuaren egitura berriaren behin betiko kostuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko azaroaren 11n

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko eledun Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, idatziz erantzun dakizkion:

Nafarroako Gobernuak urriaren 30ean onetsi zuen unitate ertainen –zerbitzuen eta atalen– mailako antolamendua, joan den abuztuan Foru Administraziorako onetsitako oinarrizko egiturari buruzko dekretukoa.

Egitura berriari erreparatuta ikus daiteke 97 egitura berri sortu direla (departamentuak, zuzendaritza nagusiak, zerbitzuak, atalak...) Gobernuak aurreko legegintzaldian onetsitakoaren aldean, eta horrek beste horrenbeste izendapen ekarriko du. Hori guztia ikusirik, honako hau jakin nahi dut:

Zer kostu izanen du urtero (soldatak, oinarrizko soldatak edo osagarriak) 4 kontseilari gehiago egoteak?

Zer kostu izanen du urtero (soldatak, oinarrizko soldatak edo osagarriak) 4 departamentu berrietan 4 kabineteburu berri egoteak?

Zer kostu izanen du urtero (soldatak, oinarrizko soldatak edo osagarriak) 4 departamentu berrietan kabineteko 4 idazkari berri egoteak?

Zer kostu izanen du urtero (soldatak, oinarrizko soldatak edo osagarriak) 4 departamentu berrietan kabineteko 4 laguntzaile berri egoteak?

Zer kostu izanen du urtero (soldatak, oinarrizko soldatak edo osagarriak) 4 departamentu berrietan 4 idazkari tekniko nagusi berri egoteak?

Zer kostu izanen du urtero (soldatak, oinarrizko soldatak edo osagarriak) departamentuetan 11 zuzendaritza nagusi berri egoteak?

Zer kostu izanen du urtero (soldatak, oinarrizko soldatak edo osagarriak) departamentuetan 14 zerbitzu berri egoteak?

Zer kostu izanen du urtero (soldatak, oinarrizko soldatak edo osagarriak) departamentuetan 52 atal berri egoteak?

Zer kostu izanen du urtero (soldatak, oinarrizko soldatak edo osagarriak) 2 erakunde autonomo berri egoteak (Nafarroako Kirol eta Gazteriaren Institutua bikoizteagatik eta NAPI erakunde autonomo gisa eratzeagatik)?

Gobernuak zer aurreikuspen darabil departamentuetako egitura osoa osatzeari begira bulego berriak eratzeari dagokionez, eta zer kostu ekonomiko izanen dute bulego horiek?

Iruñean, 2019ko azaroaren 7an

Foru parlamentaria: Adolfo Araiz Flamarique